钦定古今图书集成/历象汇编/岁功典/第001卷 > 夏后氏
## 钦定古今图书集成/历象汇编/岁功典/第001卷 > 夏后氏

夏后氏以“建寅为正朔，定岁时节候之宜。”

按：《史记夏本纪》不载。　按《大戴礼记夏小正》：“正月启
蛰。”言始发蛰也，雁北乡。先言雁而后言乡者何也？见
雁而后数其乡也。乡者何也？乡其居也。雁以北方为
居。何以谓之为居？生且长焉尔。“九月，遰鸿雁。”先言遰
而后言鸿雁，何也？见遰而后数之则鸿雁也。何不谓
南乡也？曰：非其居也，故不谓南乡，记鸿雁之遰也。如
不“记其乡，何也？”曰：“鸿不必当小正之遰者也。雉震呴。
震也者，鸣也；呴也者，鼓其翼也。正月必雷，雷不必闻，
惟雉为必闻之。何以谓之雷？则雉震呴相识以雷。鱼
陟负冰。陟，升也。负冰云者，言解蛰也。农纬厥耒，纬，束
也。束其耒云尔者，用是见君之亦有耒也。初岁祭耒，
始用畅也，其用初云尔。畅也者，终岁之”用祭也。言是
月之始用之也。初者，始也。或曰：祭韭也。囿有韭囿也，
园之燕者也。时有俊风。俊者，大也。大风，南风也。何大
于南风也？曰：合冰必于南风，解冰必于南风，生必于
南风，收必于南风，故大之也。寒曰涤冻涂，涤也者，变
也，变而煖也。冻涂者，冻下而泽上多也。田鼠出。田鼠
者，嗛鼠也，记时也。农率均田。率者，循也。均田者，始除
田也。言农夫急除田也。獭祭鱼，其必与之献，何也？曰：
非其类也。祭也者，得多也。善其祭而后食之。十月，豺
祭兽，谓之祭，獭祭鱼，谓之献，何也？豺祭其类，獭祭非
其类，故谓之献，大之也。鹰则为鸠。鹰也者，其杀之时
也。鸠也者，非其杀之时也。善变而之仁也。故其言之也，曰则尽其辞也。鸠为鹰，变而之不仁也，故不尽其
辞也。“农及雪泽”，言雪泽之无高下也。“初服于公田”，古
有公田焉者，古言先服公田，而后服其田也。采芸，为
庙釆也。“鞠则见”，鞠者，何也？星名也。鞠则见者，岁再见
尔。“初昏参中”，盖记时也。云“斗柄县在下”，言斗柄者，所
以著参之中也。“柳梯，梯也”者，发孚也。梅杏杝桃则华。
杝桃，山桃也。缇缟也者，莎随也。缇也者，其实也。先言
缇而后言缟者，何也？缇先见者也。何以谓之？小正以
著名也。鸡粰粥，粥也者，相粥之时也。或曰：“粰，妪伏也。
粥，养也。”

二月，往耰黍禅。禅，单也。初，俊羔助厥母粥。俊也者，大
也。粥也者，养也。言大羔能食草木，而不食其母也。羊
羔非其子而后养之，善养而记之也。或曰：“忧有煮祭。”
祭也者，用羔，是时也，不足喜乐，喜羔之为生也，而记
之与羊牛腹时也。绥多女士。绥，安也，冠子取妇之时
也。丁亥万用入学。丁亥者，吉日也。万也者，干戚舞也。
“入学也”者，大学也，谓令时大舍釆也。祭，鲔，祭不必记。
记鲔何也？鲔之至有时，美物也。鲔者，鱼之先至者也，
而其至有时，谨记其时。荣黄，菜色，菜繁田胡。《繁田胡》
者，繁母也。繁，万勃也，皆豆实也，故记之。昆，小虫抵蚳。
昆者，众也。田，魂螺也者，动也，小虫动也。其先言动而
后言虫者，何也？万物是动而后著。括，犹推也。蚳，螘卵
也，为祭醢也。取之则必推之，推之必不取，取必推而
不言取。来降，燕乃睇。燕乙也。降者，下也。言来者，何也？
莫能见其始出也，故曰“来降。言乃睇”，何也？睇者，眄也；
眄者，视可为室者也。百鸟皆曰巢。穴取与之室，何
也？掺泥而就家人，人内也。剥鱓以为鼓也，有鸣《仓庚》。
《仓庚》者，商庚也；商庚者，长股也。荣芸时有见梯始收。
有见梯而后始收，是《小正序》也。《小正》之序时也，皆若
是也。梯者，所为豆实。

三月，参则伏。伏者，非忘之辞也。星无时而不见，我有
不见之时，故曰“伏”云。“摄桑，桑”，摄而记之，急桑也。委杨，
杨则花而后记之。䍷羊，羊有相还之时，其类䍷䍷然，
记变尔。或曰：䍷，羝也。𧎅则鸣。𧎅，天蝼也。颁冰，颁冰者，
分冰以授大夫也。采识，识草也。妾子始蚕，先妾而后
子，何也？曰：“事有渐也。言自卑事者始。执养宫事。”执，操
也。养，长也。《祈麦实》，麦实者，五谷之先见者，故急祈而
记之也。《越有小旱》。越，于也，记是时恒有小旱。田鼠化
为鴽。鴽，鹌也，变而之善，故尽其辞也。鴽为鼠，变而之
不善，故不尽其辞也。“拂桐芭，拂也”者，拂也，桐芭之时
也。或曰：言桐芭始生貌，拂拂然也。鸣鸠，言始相命也。
先鸣而后鸠，何也？鸠者，鸣而后知其鸠也。

四月，昴则见初昏南门。正南门者，星也。岁再见壹正，
盖《大正》所取法也。“鸣扎扎”者，宁县也。鸣而后知之，故
先鸣而后扎。囿有见。杏囿者，山之燕者也。鸣蜮蜮也
者，或曰屈造之属也。“王萯莠，取荼。”荼也者，以为君荐
蒋也。莠，幽越有大旱，记时尔。“执陟攻驹”，执也者，始执
驹也。执驹也者，离之去母也，执而升之君也。攻驹也
者，教之服车，数舍之也。

“五月，参则见。”参也者，牧星也，故尽其辞也。“蜉蝣有殷”，
殷，众也。蜉蝣，殷之时也。蜉蝣者，渠略也。朝生而暮死。
称有，何也？有见也。“𫛞则鸣。”𫛞者，百鹩也。鸣者，相命也。
其不辜之时也，是善之，故尽其辞也。时有养白。养，长
也。一则在本，一则在末，故其《记》曰：时养白之也。《乃瓜》。
乃者，急瓜之时也。瓜也者，始食瓜也。“良蜩鸣。”良蜩也
者，五采具。之兴，五日翕，望乃伏。其不言生而称兴，
何也？不知其生之时故曰兴，以其兴也，故言之兴。五
日翕也。望也者，月之望也；而伏云者，不知其死也，故
谓之伏。五日也者，十五日也。翕也者，合也。伏也者，入
而不见也。启灌蓝蓼。启者，别也，陶而疏之也。灌者，聚
生者也，记时也。鸠为鹰，唐蜩鸣，《唐蜩》鸣者，匽也。初昏
大火中，大火者，心也。心中种黍，菽糜时也。煮梅，为豆
实也。蓄兰，为沐浴也。菽糜以在经中，又言之时，何也？
是食《矩关》而记之。颁马，分夫妇之驹也。将间诸则，或
取离驹纳之，则法也。〈字查《字典》无。〉
“六月初昏，斗柄正在上。五月大火中”，六月斗柄正在
上。用此见斗柄之不在当心也。盖当依依尾也。煮桃，
桃也者，杝桃也。杝桃也者，山桃也，煮以为豆实也。鹰
始挚。始挚而言之，何也？讳煞之辞也，故挚云。

七月，“莠雚苇。”未莠则不为雚苇，莠然后为雚苇，故先
言莠。《捚子》肇肆，肇，始也。肆，遂也，言其始遂也。其或曰：
肆，杀也。“湟潦生苹”，湟，下处也。有湟然后有潦，有潦而
后有苹草也。《爽死》，爽也者，犹疏也。苹莠，苹也者，有马
帚也。《汉案户》，汉也。案户也者，直户也，言正南北也。“《寒
蝉》，鸣蝉也”者，蝭。也。“初昏，织女正东乡，时有霖雨灌
荼”，灌，聚也。荼，雚苇之莠。为蒋楮之也。雚未秀为菼，苇
未秀为芦。斗柄县，在下则旦。

“八月剥瓜”，畜瓜之时也。《元校》，元也者，黑也。校也者，若
绿色然。妇人未嫁者衣之《剥枣》。剥也者，取也。粟零零
也者，降也，零而后取之，故不言剥也。“丹鸟羞白鸟”，丹
鸟者，谓丹良也。白鸟者，谓蚊蚋也。其谓之鸟也，重其养者也。有翼者，为鸟。羞也者，进也，不尽食也。“辰则伏。”
辰也，谓星也。伏也者，入而不见也。《鹿人从》者，从，群也。
鹿之养也离，群而善而之。离而生，非所知时也，故记
“从”，不记离。君子之居幽也不言。或曰：“人人从也”者，大
者于外，小者于内，率之也。鴽为鼠，参中则旦。

“九月内火。”内火也者，大火。大火也者，心也。《遰》《鸿雁》、遰，
往也，主夫出火。主夫也者，主以时纵火也。《陟元鸟，蛰》。
陟，升也。元鸟者，燕也。先言陟而后言蛰，何也？陟而后
蛰也。能罢貊貉鼬鼪，则大若蛰而荣。鞠，鞠草也。鞠荣
而树麦，时之急也。“王始裘”者，何也？衣裘之时也。辰系
于日，雀入于海为蛤，盖有矣，非常入也。

十月，豺祭兽，善其祭而后食之也。初昏，南门见。南门
者，星名也，及此再见矣。“黑乌浴”者，何也？乌浴也者，飞
乍高乍下也。时有养者，长也，若曰之长也。元雉入于
淮为蜄。蜄者，蒲芦也。织女，正北乡，则具。织女，星名也。
“十有一月，王狩。”狩者，言王之时田，冬猎为“狩陈肋革。”
《陈肋革》者，省兵甲也。啬人不从。不从者，弗行于时月
也，万物不通。陨麋角。陨，坠也。曰：冬至阳气至，始动，诸
向生皆蒙蒙符矣，故麋角陨，记时焉尔。

十有二月，“鸣弋。”弋也者，禽也。先言“鸣”而后言弋者，何
也？鸣而后知其弋也。《元驹贲》。元驹也者，螘也。贲者何
也？走于地中也。“纳卵蒜。”卵蒜也者，本如卵者也。纳者
何也？纳之君也。虞人入梁。虞人，官也。梁者，主设网罟
者也。陨麋角，盖阳气旦曙也，故记之也。